open-index/open-wikipedia-markdown huggingface dataset:
בית הכנסת ניו וסט אנד

250px|ממוזער|שמאל|פנים בית הכנסת
250px|ממוזער|שמאל|ארון הקודש
**בית הכנסת ניו וסט אנד** (באנגלית: **New West End Synagogue**) היא בית כנסת המשוייך לק"ק כנסת ישראל, הממוקם בשכונת בייזווטר, ברובע הסיטי של וסטמינסטר של העיר לונדון, הממלכה המאוחדת. הוא נחנך בשנת 1879, הוא אחד מבתי הכנסת העתיקים ביותר בבריטניה שעדיין בשימוש והוגדר כבניין רשום לשימור על ידי ארגון אנגליה ההיסטורית בשנת 1975. מבנה בית הכנסת מעוצב בצורה אקלקטית יצירתית, הסגנון האדריכלי שלו משלבת תערובת של אלמנטים והתייחסויות סמליות לסגנונות האדריכלות האסלאמית, היפנית, התחייה הגותית, הסרצנית והנאו-קלאסית.
## היסטוריה
מבנה בית הכנסת תוכנן על ידי האדריכל ג'ורג' אודסלי מסקוטלנד בשיתוף עם נתן ס. ג'וזף , אבן הפינה שלה הונחה ב-7 ביוני 1877 על ידי ליאופולד דה רוטשילד בנוכחות הרב הראשי, נתן מרקוס אדלר, והבניין נחנך באופן רשמי ב-30 במרץ 1879. הוא יכול להכיל 800 איש. הוא נבנה עבור ובתרומת עשירי יהדות בריטניה שעברו לגור במערב לונדון באותן השנים. אנשי הקהילה לא חסכו בהוצאות בבניית בית הכנסת, והוא שופע הדר, החל מרצפת הפסיפס דרך חלונות הויטראז' ועד לקירות האבן והשיש.

הרב הראשון של בית הכנסת היה סימאון סינגר , שתרגם לאנגלית וערך את "ספר התפילה היומי", שעדיין נמצא בשימוש בבתי כנסת אורתודוקסים ברחבי בריטניה.

הרב הנודע ביותר של בית הכנסת במשך השנים היה הרב לואי ג'ייקובס, שמונה לתפקיד ב-1954, אך קשריו עם בית הכנסת נותקו ב-1964 במה שנודע כ"פרשת ג'ייקובס". ג'ייקובס ניסה לפשר בין ביקורת המקרא לשמירה על ההלכה, והוא סולק מק"ק כנסת ישראל, הארגון האורתודוקסי המרכזי בבריטניה, והוקע על ידו בגלל דבריו שפורשו ככפירה. הוא הקים ארגון משלו שנקרא "המסורתי" שהיה לחלק מתנועת היהדות הקונסרבטיבית העולמית. תומכיו של ג'ייקובס עזבו כדי להקים קהילה משלהם בבית הכנסת ניו לונדון ברחוב אבי רוד, סנט ג'ונס ווד.

באוגוסט 2007 הוכרז בית הכנסת כמונומנט לאומי בריטי. משמעות ההכרזה היא שממשלת בריטניה הפכה לאחראית לתחזוקתו ושימורו של המבנה. רק בית כנסת אחד נוסף הוכרז כמונומנט בית הכנסת בוויס-מרקס במזרח לונדון, בית הכנסת הפעיל העתיק ביותר בממלכה המאוחדת, שנחנך ב-1701.

## אדריכלות
הבניין תוכנן על ידי משרד האדריכלים של האחים ג'ורג' אשדאון אודסלי וויליאם ג'יימס אודסלי מליברפול. הם עסקו בעיקר בתכנון כנסיות פרוטסטנטיות, אך גם תכננו בנוסף לבית הכנסת ניו וסט אנד את בית הכנסת פרינסס רוד בליברפול שנבנה בסגנון דומה. האחים אודסלי אהבה במיוחד להשתמש באלמנטים קישוטיים היסטוריים ממקורות שונים. הכנסיות שתוננו הגבלו לסגנון התחייה הגותית הוויקטוריאנית, אך בבניינים החילוניים שלהם ובתי הכנסת יכלו לשלב ביתר חופשיות אלמנטים של אדריכלות מצרית, יוונית, סרצנית והינדית.

אלמנט בולט במיוחד בבית הכנסת הוא ארון התורה המפואר, שעוצב על ידי נתן ס. ג'וזף, ודומה מאוד לארון שהוא עיצב גם עבור בית הכנסת גארנתהיל בגלאזגו; שתי התיבות מורמות על פלטפורמות, שהגישה אליהם היא ממדרגות שיש עגולות.

הבניין תואר על ידי מנהל קרן המורשת האנגלית, סיימון תורלי, כנקודת הפסגה האדריכלית של יהדות אנגליה.

## קישורים חיצוניים

*

## הערות שוליים

ניו וסט אנד
קטגוריה:לונדון: מבנים רשומים דרגה I
קטגוריה:וסטמינסטר: מבנים
עלי שעת'

**עלי עבד אל-חמיד עלי שעת**' (בערבית: **علي عبد الحميد علي شعث**; נולד ב-14 ביולי 1958) הוא מהנדס אזרחי ופוליטיקאי פלסטיני. שעת' מילא מספר תפקידים בממשל הרשות הפלסטינית. ב-14 בינואר 2026 מונה לראש הוועדה הלאומית לניהול עזה (NCAG), במסגרת תוכנית 21 הנקודות של נשיא ארצות הברית דונלד טראמפ לניהול רצועת עזה לאחר מלחמת חרבות ברזל.
## חייו
עלי שעת' נולד בשנת 1958 בעיר ח'אן יונס שבדרום רצועת עזה, בתקופת השלטון המצרי באזור. את השכלתו הגבוהה רכש באוניברסיטת עין שמס שבקהיר, שם סיים את לימודי התואר הראשון בהנדסה אזרחית בשנת 1982 ואת לימודי התואר השני ב-1986. שלוש שנים לאחר מכן, בשנת 1989, השלים את עבודת הדוקטורט שלו באוניברסיטת קווינס בבלפסט שבצפון אירלנד, תוך התמחות בתכנון תשתיות ופיתוח עירוני.

עם סיום לימודיו החל לעבוד כמרצה באוניברסיטה בבריטניה, עד שבשנת 1994, בעקבות הקמת הרשות הפלסטינית, הוזמן לשוב ולמלא תפקידים מקצועיים בתחומי הפיתוח. באוגוסט 1995 מונה על ידי יאסר ערפאת לסגן מזכיר במשרד התכנון ושיתוף הפעולה הבין-לאומי. בהמשך, במאי 2004, מונה לסגן מזכיר משרד התחבורה והתקשורת, תפקיד בו החזיק למעלה מעשור עד לפרישתו במאי 2016. במקביל לעבודתו הממשלתית, לקח שעת' חלק פעיל בדרג המדיני כחבר בוועדות המשא ומתן על הסכם הקבע ב-2005, שם עסק בסוגיות גבולות, מעברים ימיים, שיקום ופיתוח כלכלי.

לאחר סיום תפקידיו במשרדי הממשלה, המשיך לפעול בזירה הכלכלית-ציבורית כמנכ"ל רשות אזורי התעשייה והאזורים החופשיים הפלסטיניים.  

### הוועדה הלאומית לניהול עזה

בינואר 2026, עם ההכרזה על תחילת השלב השני ב"תוכנית 21 הנקודות" של נשיא ארצות הברית דונלד טראמפ לניהול רצועת עזה לאחר מלחמת חרבות ברזל, מונה שעת' לעמוד בראשות הוועדה הלאומית לניהול עזה (NCAG).

## הערות שוליים

קטגוריה:פוליטיקאים פלסטינים
קטגוריה:בוגרי אוניברסיטת עין שמס
קטגוריה:בעלי תואר דוקטור מאוניברסיטאות בממלכה המאוחדת
קטגוריה:פלסטינים שנולדו ב-1958
ישיבת אמית יגל אשדוד

י**שיבת אמית יגל אשדוד** (נקראת גם **ישיבת אמית אשדוד** או י**שיבת אמי"ת יגל**) היא ישיבה תיכונית ציונית-דתית הממוקמת ברובע המע"ר בעיר אשדוד. הישיבה משתייכת לרשת אמית וקרויה על שמו של הרב יהושע יגל, מייסד מדרשית נעם. נכון לשנת 2026, עומד בראש הישיבה הרב שלום מלול. הישיבה הוקמה בספטמבר 2013, ובשנת 2022 שונה שם הישיבה על שם הרב יהושע יגל. נכון לתחילת שנת 2026 לומדים בה כ-681 תלמידים.

## היסטוריה
הישיבה נוסדה בשנת 2013 (ה'תשע"ד) כמענה לצורך במוסד חינוכי תורני-ציוני בעיר אשדוד. בשנותיה הראשונות פעלה במבנים זמניים, ובשנת 2022 עברה למבנה הקבע שלה ברחוב הכינור 31. המחזור הראשון מנה 25 תלמידים בכיתה ז' בשנת 2022, לציון עשור להקמתה, נחנך מבנה הקבע החדשני של הישיבה ברובע הקריה באשדוד, ובמעמד זה נקראה הישיבה רשמית על שם הרב יהושע יגל (1916–2006) בטקס חנוכת המבנה השתתפו תלמידים, הורים, בוגרים ואנשי חינוך, ובאותו יום נכללה הישיבה ברשימת התיכונים המצטיינים של משרד החינוך לשנת תשפ"א.

## מבנה הישיבה
הישיבה ממוקמת ברחוב הכינור 31, רובע המע"ר, אשדוד. מבנה הקבע שנחנך ב-2022 תוכנן על ידי משרד היידי ארד אדריכלות ועיצוב פנים בשיתוף עיריית אשדוד. המבנה משתרע על שטח של כ-4,500 מ"ר וזכה להיות המבנה הראשון באשדוד עם תעודת "בניין ירוק כוכב אחד", עם 61.5 נקודות בדירוג הבנייה הירוקה.

המבנה כולל קירות שקופים בין הכיתות, ריהוט נייד, כיתות מודולריות, מסדרונות המשמשים כמרחבי למידה, מרפסות בכל קומה ומתחמי ספורט. בכניסה למבנה ממוקם בית מדרש המתוכנן לכ-600 איש, המשמש גם כבית כנסת שכונתי בסופי שבוע.

## תלמידים וצוות
נכון לשנת 2025, לומדים בישיבה כ-681 תלמידים בשכבות.

הצוות החינוכי כולל 30 מורים ו-18 מורות. ראש הישיבה הוא הרב שלום מלול.

## פרסים והישגים
ישיבת אמית יגל אשדוד זכתה בפרסים שונים במהלך שנות פעילותה. בשנת 2020–2021 זכתה בפרס החינוך של ארגון המורים, ובשנת 2023 קיבל ראש הישיבה, הרב שלום מלול, את פרס "מנהלים פורצי דרך". בשנת 2024 זכתה הישיבה במקום ראשון בקטגוריית הסרט התיעודי הטוב ביותר בתחרות מיטב היצירה הצעירה הארצית. בשנת 2021 הוכללה ברשימת התיכונים המצטיינים של משרד החינוך, והציון הזה חזר על עצמו בשנת 2022. בשנת 2025 קיבלה הישיבה את פרס החינוך המחוזי (מחוז דרום).

## חטיבה עליונה – מסלולים ותוכניות
* הלמידה בישיבה מבוססת על משנתם של הראי"ה קוק והאדמו"ר מפיאסצנה ("בקשת האני העצמי"), תוך שימוש בשיטות למידה עצמאית ודיפרנציאלית (מודל 720). תחומי הלימוד**:**
** **מדעי המחשב וסייבר (Tech-School):** תוכנית לפיתוח ידע טכנולוגי שנבחרה על ידי משרד החינוך. הכוללת לימודי סייבר ומדעי המחשב.
** **מעבדת מייקרים:** תכנון וייצור עזרים שיקומיים וציוד סיוע לחיילי צה"ל באמצעות הדפסת תלת-ממד (מיזם "לוחמים למען לוחמים").
** **אקו-רפואה:** מגמה המשלבת לימודי רפואה, מערכות בריאות ואיכות הסביבה בשיתוף עם מד"א.
** **מסלול סנהדרין:** מסלול ייעודי ללימוד תורנית וגמרא.
** **מענים חינוכיים ושילוב:** בישיבה פועלות כיתות תקשורת, כיתות אתגר (לביא) ותוכנית "כיתת ותיקים" לאזרחים ותיקים.

## הערות שוליים

קטגוריה:אמי"ת
קטגוריה:ציונות דתית: חינוך
קטגוריה:אשדוד: חינוך
פרנסיס ויליס

**פרנסיס ויליס** (באנגלית: **Francis Willis**; 5 בינואר 1745 – 25 בינואר 1829) היה פוליטיקאי אמריקאי, אשר כיהן כחבר בית הנבחרים של ארצות הברית מטעם מדינת ג'ורג'יה.

## ביוגרפיה
ויליס נולד ב-5 בינואר 1745 במחוז פרדריק שבמושבת וירג'יניה. במהלך מלחמת העצמאות של ארצות הברית שירת בדרגת קפטן ולאחר מכן בדרגת קולונל בשנים 1777 ו־1778 ברגימנט של גרייסון, בפיקודו של הקולונל ויליאם גרייסון.

בשנת 1784 עבר למחוז וילקס שבג'ורג'יה, ונבחר לבית הנבחרים של ארצות הברית כנציג כללי של המדינה מטעם מחוז הקונגרס השלישי. הוא כיהן קדנציה אחת במסגרת הקונגרס השני של ארצות הברית, מ־4 במרץ 1791 ועד 3 במרץ 1793.

לאחר סיום כהונתו בקונגרס עבר ויליס למחוז מאורי שבטנסי, ושם נפטר ב-25 בינואר 1829.

## קישורים חיצוניים
* 
* 

קטגוריה:אמריקאים ילידי וירג'יניה
קטגוריה:חברי בית הנבחרים של ארצות הברית מג'ורג'יה
קטגוריה:אמריקאים שנולדו ב-1745
קטגוריה:אמריקאים שנפטרו ב-1829
אלכסנדר אור

**אלכסנדר דלרימפל אור** (באנגלית: **Alexander Dalrymple Orr**; 6 בנובמבר 1761 – 21 ביוני 1835) היה חקלאי ופוליטיקאי אמריקאי, אשר כיהן כחבר בית הנבחרים של ארצות הברית מטעם קנטקי.

## ביוגרפיה
אור נולד ב-6 בנובמבר 1761 באלכסנדריה שבמושבת וירג'יניה, ובשנת 1782 עבר למחוז בורבון שבקנטקי, אשר באותה תקופה עדיין היה חלק ממדינת וירג'יניה. דודו היה ויליאם גרייסון, שכיהן כחבר הסנאט של ארצות הברית וכנציג וירג'יניה.

הוא כיהן בבית הנבחרים של וירג'יניה החל משנת 1790, וכחבר הסנאט של וירג'יניה החל משנת 1792. לאחר שקנטקי הפכה למדינה, ייצג אור את קנטקי בבית הנבחרים של ארצות הברית מ־8 בנובמבר 1792 ועד 3 במרץ 1797. אור נפטר ב-21 ביוני 1835 בפריז שבקנטקי.

## קישורים חיצוניים
* 
* 

קטגוריה:אמריקאים ילידי וירג'יניה
קטגוריה:אלכסנדריה (וירג'יניה): אישים
קטגוריה:חברי בית הנבחרים של ארצות הברית מקנטקי
קטגוריה:חברי בית הנבחרים של ארצות הברית מטעם המפלגה הדמוקרטית-רפובליקנית
קטגוריה:אמריקאים שנולדו ב-1761
קטגוריה:אמריקאים שנפטרו ב-1835
פיליפ קי

**פיליפ קי** (באנגלית: **Philip Key**; 1750 – 4 בינואר 1820) היה פוליטיקאי אמריקאי, אשר כיהן כחבר בית הנבחרים של ארצות הברית מטעם מדינת מרילנד.

## ביוגרפיה
קי היה בנו של ד"ר ג'ון קי, וככל הנראה נולד ב-1750 באחוזת אביו סמוך לעיירה לאונרדטאון שבפרובינציית מרילנד. אביו נפטר בשנת 1755, ולאחר מכן שימשו סבו ובהמשך דודיו כאפוטרופוסים שלו. הוא רכש השכלה אקדמית באנגליה. לאחר שחזר למרילנד עסק בחקלאות, ובהמשך החל ללמוד משפטים, הוסמך לעריכת דין ועסק במקצוע.

קי כיהן בבית הנבחרים של מרילנד בשנת 1773, ולאחר מכן היה חבר בוועדת התכתובת של מחוז סנט מרי בשנת 1774. הוא שב וכיהן כחבר בית הנבחרים של מרילנד בשנים 1779–1790. לאחר מכן נבחר לקונגרס השני, וייצג את מחוז הבחירה הראשון של מרילנד בבית הנבחרים של ארצות הברית מ־4 במרץ 1791 ועד 3 במרץ 1793. לאחר סיום כהונתו חזר לבית הנבחרים של מרילנד בשנים 1795 ו־1796, ובתקופה זו אף כיהן כיושב ראש הבית.

קי נפטר ב-4 בינואר 1820 בצ'פטיקו שבמרילנד, וככל הנראה נקבר בבית העלמין של הכנסייה במקום.

קי היה גם בן דודו של  וסבא־רבא של .

## קישורים חיצוניים

* 
* 

קטגוריה:אמריקאים ילידי מרילנד
קטגוריה:חברי בית הנבחרים של ארצות הברית ממרילנד
קטגוריה:אמריקאים שנולדו ב-1750
קטגוריה:אמריקאים שנפטרו ב-1820
מסעדת פולידור

**מסעדת פולידור** היא מסעדה היסטורית הנמצאת בגדה השמאלית ברובע ה-6 של פריז, פתוחה 365 ימים בשנה. בעבר שימשה חנות גבינות-**Crémerie** שנוסדה בשנת 1845, בשנת 1890 הפך אותה הבעלים למסעדת ביסטרו. שמה הנוכחי נותר לה מתחילת המאה ה-20.

עיצוב הפנים בסגנון בל אפוק של המסעדה, נותר כמעט ללא שינוי במשך למעלה מ-100 שנה, וסגנון הבישול נותר גם זה של סוף המאה ה-19. על שולחנותיה סיפקו אוכל לסופרים, אמנים, סטודנטים מאוניברסיטת סורבון וקולג' דה פראנס, לתושבים מקומיים ומבקרים רבים, במשך למעלה מ-175 שנה.

**מסעדת פולידור** ממוקמת ברובע הלטיני באזור האודאון, ליד גן לוקסמבורג. רוב הסועדים יושבים בשולחנות ארוכים ומשותפים, עם מלחיות ופלפליות משותפות וקנקני חרדל צרפתי. התפריט כמו גם השירותים המיושנים נותרו כמעט ללא שינוי במשך עשרות שנים.

פולידור תוארה על ידי ארנסט המינגוויי כאגדית. בשנות ה-20 הוא גר בקרבת מקום. המינגוויי מזכיר בהתלהבות את ארוחות הערב שאכל בלה פולידור עם חברים אמנים וסופרים ואשתו הראשונה הדלי ריצ'רדסון, בספרו על חיי התרבות של פריז בשנות ה-20 שנקרא *"משתה נייד"*.

## ציר חברתי
בנוסף לעיצוב המקום ולמטבח הצרפתי המסורתי שלו, פולידור ידוע גם בקהל לקוחותיו המהולל. נאמר שהוא היה מועדף על לואי מנארד, פול ורלן, ארתור רמבו, אנדרה ז'יד, ג'יימס ג'ויס, ארנסט המינגוויי, אנטונין ארטו, גרטרוד שטיין, פול ואלרי, בוריס ויאן, חוליו קורטאזר, ג'ק קרואק והנרי מילר.
ממוזער|חזית המסעדה
המסעדה ידועה גם כמקום המפגש של הקולג' דה פאטאפיזיקה, ומנהליו, הסופרים הצרפתים לוק אטיין וריימונד קנו. מועדון שהוקם סביב המשורר הסימבוליסטי הצרפתי פול ורלן בשם *"החברים של ורלן"* עדיין נפגש שם באופן קבוע. מלבד זאת, פולידור נותרה מסעדה פופולרית בגדה השמאלית, במיוחד בקרב סטודנטים בסורבון הסמוכה ובקולג ' דה פראנס.

## מופעים
בשנת 2011, הסעדה הוצגה בסרט *[[חצות בפריס|"חצות בפריז]]* " מאת וודי אלן .

בשנת 2017, היא שימשה כמקום לצילומי הקליפ לשיר Desencuentro מאת הזמר הפורטוריקני Residente . בקליפ משתתפים שרלוט לה בון ואדגאר רמירז.

ברומן האויב מאת לי צ'יילד *,* הגיבור, ג'ק ריצ'ר, סועד עם אחיו ג'ו ואמם הצרפתייה ג'וזפין, במסעדת פולידור. 

## קישורים חיצוניים
* 

* אתר אינטרנט רשמי בצרפתית/אנגלית
* סופרים בפריז
* המינגוויי על פריז

## הערות שוליים

קטגוריה:פריז
קטגוריה:מסעדות לפי עיר
קטגוריה:מסעדות לפי סוג
קטגוריה:שירותי אירוח ואוכל
קטגוריה:המטבח הצרפתי
תומאס טרדוול

**תומאס טרדוול** (באנגלית: **Thomas Tredwell**; 6 בפברואר 1743 – 30 בדצמבר 1831) היה עורך דין ופוליטיקאי אמריקאי, אשר כיהן כחבר הסנאט של מדינת ניו יורק וייצג את ניו יורק בבית הנבחרים של ארצות הברית בשנים 1791–1795.

## ביוגרפיה
טרדוול נולד ב־6 בפברואר 1743 בעיירה סמית'טאון שבפרובינציית ניו יורק. בשנת 1764 השלים את לימודיו במכללת פרינסטון, שם למד משפטים. לאחר שהוסמך לעריכת דין התקבל ללשכת עורכי הדין והחל לעסוק במקצוע בפלאטסברג. הוא החזיק עבדים.

בשנים 1774 ו־1775 כיהן כציר בקונגרס הפרובינציאלי של ניו יורק, ובשנים 1776 ו־1777 היה ציר לוועידה החוקתית של המדינה. בין השנים 1777–1783 היה חבר בבית המחוקקים של מדינת ניו יורק; בין 1778–1787 כיהן כשופט בבית המשפט לענייני ירושה; בשנים 1786–1789 שירת כחבר הסנאט של מדינת ניו יורק; בין 1787–1791 שימש כפקיד לענייני ירושה של מחוז סאפוק, ניו יורק; ובשנת 1788 היה ציר לוועידת אשרור חוקת ארצות הברית מטעם המדינה.

טרדוול נבחר לבית הנבחרים של ארצות הברית לקונגרס השני כנציג מן מחנה מתנגדי הממשל, כדי למלא את המושב שהתפנה בעקבות מותו של ג'יימס טאונסנד, לאחר שכבר היה מועמד לאותו מושב בשנת 1790. לאחר מכן נבחר מחדש לקונגרס השלישי, וכיהן בבית הנבחרים ממאי 1791 ועד 3 במרץ 1795. הוא היה אחד משבעה חברי קונגרס שהצביעו נגד חוק העבדים הנמלטים משנת 1793.

בשנת 1801 היה ציר בוועידה החוקתית של מדינת ניו יורק. בשנים 1804–1807 כיהן שוב כחבר הסנאט של מדינת ניו יורק (המחוז המזרחי), ובין 1807–1831 שימש כפקיד לענייני ירושה של מחוז קלינטון, ניו יורק.

טרדוול נפטר ב־30 בדצמבר 1831 בפלאטסברג שבמדינת ניו יורק, ונקבר בבית קברות פרטי בעיירה ביקמנטאון, ניו יורק.

## קישורים חיצוניים
* 
* 

קטגוריה:אמריקאים ילידי מדינת ניו יורק
קטגוריה:חברי בית הנבחרים של ארצות הברית ממדינת ניו יורק
קטגוריה:אמריקאים שנולדו ב-1743
קטגוריה:אמריקאים שנפטרו ב-1831
ג'ון קיטרה

**ג'ון וילקס קיטרה** (באנגלית: **John Wilkes Kittera**; נובמבר 1752 – 6 ביוני 1801) היה עורך דין ופוליטיקאי אמריקאי, אשר כיהן כחבר בית הנבחרים של ארצות הברית מטעם פנסילבניה.

## ביוגרפיה
קיטרה נולד בנובמבר 1752 בסמוך לבלו בול שבפרובינציית פנסילבניה. הוא מונה בידי הנשיא ג'ון אדמס לתובע פדרלי בבית המשפט המחוזי של ארצות הברית למחוז המזרחי של פנסילבניה. הוא ייצג את פנסילבניה בבית הנבחרים של ארצות הברית משנת 1791 ועד 1801. במהלך כהונתו בבית הנבחרים מונה קיטרה לאחד ממנהלי ההדחה מטעם בית הנבחרים בהליכי ההדחה נגד הסנאטור ויליאם בלאונט.

קיטרה מת בלנקסטר שבפנסילבניה ב-6 ביוני 1801.

הוא היה אביו של תומאס קיטרה.

## קישורים חיצוניים
* 
* 

קטגוריה:אמריקאים ילידי פנסילבניה
קטגוריה:חברי בית הנבחרים של ארצות הברית מפנסילבניה
קטגוריה:חברי בית הנבחרים של ארצות הברית מטעם המפלגה הפדרליסטית
קטגוריה:אמריקאים שנולדו ב-1752
קטגוריה:אמריקאים שנפטרו ב-1801
ג'יימס טאונסנד (פוליטיקאי מניו יורק)

**ג'יימס טאונסנד** (באנגלית: **James Townsend**; 17 בדצמבר 1729 – 24 במאי 1790) היה פוליטיקאי אמריקאי ממדינת ניו יורק.

## ביוגרפיה
טאונסנד נולד ב-17 בדצמבר 1729 בפרובינציית ניו יורק, והיה בנם של ג'ייקוב טאונסנד (1692–1742) ושל פיבי (סימן) טאונסנד (1699–1774). ב־2 באפריל 1757 נישא למרי היקס (1730–1796), ולזוג נולדו שבעה ילדים.

בשנת 1776 שימש כציר בקונגרסים הפרובינציאליים השלישי והרביעי של ניו יורק. הוא כיהן כחבר האספה המדינתית של ניו יורק בשנים 1784–1785, 1786 ו־1787. באפריל 1790 נבחר מטעם המפלגה הפדרליסטית לבית הנבחרים של ארצות הברית לקונגרס השני, אך נפטר כחודש לאחר מכן, ב-24 במאי 1790 ביריחו, אז בקווינס וכיום במחוז נסאו, ניו יורק, לפני תחילת כהונתו.

## קישורים חיצוניים
*Transcript from James Townsend's family bible at

קטגוריה:אמריקאים ילידי מדינת ניו יורק
קטגוריה:נבחרי ציבור שמתו לפני שהושבעו לתפקיד
קטגוריה:אמריקאים שנולדו ב-1729
קטגוריה:אמריקאים שנפטרו ב-1790
עיר הספורט ריאל מדריד

**עיר הספורט ריאל מדריד** (בספרדית: **Ciudad Real Madrid**) היא מתחם האימונים, ההנהלה והפיתוח המרכזי של מועדון ריאל מדריד, הממוקם ברובע ואלדבבאס (Valdebebas) שבצפון־מזרח מדריד, סמוך לנמל התעופה מדריד–בראחס. זהו אחד ממתחמי הספורט הגדולים והמתקדמים בעולם.

## המתחם
עיר הספורט ריאל מדריד נחנכה רשמית ב־30 בספטמבר 2005, בתקופת נשיאותו של פלורנטינו פרס. עם פתיחתה הוגדרה כמתחם הספורט הגדול ביותר שהוקם אי־פעם על ידי מועדון כדורגל. את תכנון המתחם הוביל האדריכל קרלוס למלה, אשר בחר להקימו במיקום אסטרטגי בצפון־מזרח מדריד. שטחה הכולל של עיר הספורט ריאל מדריד עומד על כ־1,200,000 מ"ר.

במרכז המתחם ניצב מבנה מונומנטלי בצורת האות T, בשטח של כ־18,000 מ"ר, אשר נושא משמעות סמלית וחינוכית: ייצוג מסלול ההתקדמות של שחקני המועדון מהמחלקות הצעירות ועד לקבוצה הבוגרת. המבנה כולל חדרי הלבשה לקבוצות הגברים והנשים, חדרי כושר, כיתות לימוד, אולמות כנסים, משרדים, אזור הידרותרפיה, מרכז רפואי וחדרי תקשורת.

משני צידי המבנה פרוסים 12 מגרשי כדורגל מדשא טבעי וסינתטי, המוקפים יציעים בקיבולת כוללת של כ־11,000 צופים. בנוסף, בתחומי המתחם נמצא Alfredo Di Stéfano Stadium, אצטדיון המכיל כ־6,000 מקומות, המשמש את קבוצת המילואים (Castilla), קבוצת הנשים וקבוצת הנוער הבכירה במסגרת ליגת הנוער של אופ"א.

במהלך השנים נוספו למתחם מתקנים ייעודיים נוספים. בינואר 2014 נחנכה מגורי הקבוצה הבוגרת בכדורגל ובכדורסל – מתקן מתקדם לספורטאי עילית הכולל בריכת שחייה מקורה, קולנוע, חדרי פנאי ו־57 חדרים אישיים. במקביל פועלת במתחם גם מעון ייעודי למחלקת הנוער, המאכלס למעלה מ־80 שחקנים, בבניין בן ארבע קומות ומרתף הכולל חדרי מגורים, כיתות לימוד ושטחי הכשרה.

כחלק מהתפתחותו הארגונית של המועדון, באפריל 2018 נחנך מבנה משרדים תאגידי חדש, בשטח בנוי של כ־14,000 מ"ר, המשמש את עובדי המועדון וכולל גם משרד שירות לחברים. המבנה תוכנן בהתאם לערכי הליבה של Real Madrid CF – פשטות, שקיפות, קיימות ומודרניות – ומהווה נדבך מרכזי בתהליך המודרניזציה של ניהול המועדון.

## קישורים חיצוניים

## הערות שוליים

קטגוריה:ריאל מדריד
קטגוריה:ריאל מדריד (כדורסל)
קטגוריה:מדריד: אצטדיונים ומתקני ספורט
קורנליוס סקונמייקר

**קורנליוס קורנליוסן סקונמייקר** (באנגלית: **Cornelius Corneliusen Schoonmaker**; יוני 1745 – פברואר 1796) היה פוליטיקאי אמריקאי אשר כיהן כחבר בית הנבחרים של ארצות הברית מטעם מדינת ניו יורק.

## ביוגרפיה
סקונמייקר נולד ביוני 1745 בשוונגנק (כיום וולקיל), במחוז אלסטר שבפרובינציית ניו יורק. הוא קיבל השכלה מוגבלת, עבד כמודד קרקעות ועסק בחקלאות. הוא היה בעל עבדים. במהלך מלחמת העצמאות של ארצות הברית היה חבר בוועדות הפיקוח והביטחון. הוא כיהן כחבר האספה המדינתית של ניו יורק (מטעם מחוז אלסטר) בשנים 1777–1790, והיה חבר בוועידת המדינה שאשררה את חוקת ארצות הברית בשנת 1788. באפריל 1790 נבחר סקונמייקר לבית הנבחרים של ארצות הברית לקונגרס השני, וכיהן בו מ־4 במרץ 1791 ועד 3 במרץ 1793. בשנת 1795 שב וכיהן כחבר האספה המדינתית של ניו יורק.

סקונמייקר נפטר בשוונגנק שבניו יורק בפברואר 1796, ונקבר בבית העלמין של כנסיית שוונגנק הישנה בברוינסוויק, בשוונגנק.

חבר בית הנבחרים של ארצות הברית  (1811–1894) היה נכדו.

## קישורים חיצוניים
* 
* 

קטגוריה:אמריקאים ילידי מדינת ניו יורק
קטגוריה:חברי בית הנבחרים של ארצות הברית ממדינת ניו יורק
קטגוריה:אמריקאים שנולדו ב-1745
קטגוריה:אמריקאים שנפטרו ב-1796
עיר הספורט ז’ואן גאמפר

**עיר הספורט ז’ואן גאמפר** (בספרדית: **Ciutat Esportiva Joan Gamper**) היא מתחם האימונים המרכזי של מועדון הכדורגל ברצלונה, הממוקם בעיירה סנט ז’ואן דספי (Sant Joan Despí) שבפרברי ברצלונה. המתחם משמש את הקבוצה הבוגרת של המועדון לאימוניה השוטפים, וכן את קבוצת ברצלונה אתלטיק’ ואת כלל קבוצות מחלקת הנוער, לצד פעילות אימונים ותחרויות של קבוצות צעירות מהמחלקות המקצועיות הנוספות של המועדון.

המתחם משתרע על שטח של 136,839 מ"ר ונמצא במרחק של כ־4.5 קילומטרים בלבד מאצטדיון קאמפ נואו. מיקומו מאפשר חיבור ישיר ונוח בין ברצלונה לסנט ז’ואן דספי באמצעות ציר תחבורה מרכזי.

העיר הספורטיבית נפתחה רשמית ב־1 ביוני 2006, לאחר תהליך תכנון ובנייה נרחב. עלות הקמת המתחם עמדה על כ־68 מיליון אירו, מתוכם 25.6 מיליון אירו הושקעו בעבודות פיתוח ותשתיות, ו־42.5 מיליון אירו יועדו לעלויות הבנייה עצמן. לשם מימון הפרויקט מכר המועדון שני מגרשים: הראשון ביוני 2002 תמורת 29.7 מיליון אירו, והשני בפברואר 2003 תמורת 15.9 מיליון אירו. יתרת הסכום, בסך 22.5 מיליון אירו, מומנה ישירות מתקציב המועדון.

עם הפעלתו המלאה של המתחם, עברו קבוצות נוער רבות שהתאמנו בעבר במתקני קאמפ נואו – ובראשם המיני־אסטדי ו־Palau Blaugrana 2, שכונה “Picadero” – לקיים את אימוניהן ב־Ciutat Esportiva באופן קבוע.

המתחם כולל תשעה מגרשי כדורגל, המשלבים דשא טבעי ודשא סינתטי, ומותאמים הן למשחקי 11 על 11 והן למשחקי 7 על 7. חלק מהמגרשים כוללים אזורי חימום ייעודיים ויציעים לקהל, כאשר המגרש המרכזי, הידוע כיום בשם Camp Tito Vilanova, כולל יציע בקיבולת של כ־1,400 צופים. לצד מגרשי הכדורגל קיימים אזורי אימון ייעודיים לשוערים ולעבודה טכנית.

בנוסף למגרשי האימונים פועל במתחם אולם רב־תכליתי, המשמש בעיקר לאימוני כדורסל, אך גם את קבוצות הנוער בכדוריד ובפוטסל. האולם כולל יציעים לקהל ומערך תשתיות מלא, לרבות חדרי הלבשה, משרדים לצוותים מקצועיים ורפואיים, חדרי צפייה, חדר עיתונות וחדרי ישיבות, וכן אזור אימון ייעודי לקבוצת הכדורגל המקצוענית הכולל חדר כושר ואזור מים.

במתחם מצוי גם מבנה יציעים מרכזי, המשמש את הקהל והשירותים התפעוליים של המועדון, וכולל חיבור ישיר למבני המנהלה והאולם הרב־תכליתי. במבנה זה חניון תת־קרקעי המיועד לשימוש אנשי המועדון ויחידות הבקרה הארגונית. בנוסף קיים מבנה נפרד לחדרי הלבשה ושירותים, הכולל חדרי הלבשה לקבוצות נוער, למאמנים ולשופטים, חדר טיפולים ואזורי שימוש ציבוריים.

## גלריה

קובץ:027 La Masia, centre de formació Oriol Tort, ciutat esportiva Joan Gamper (Sant Joan Despí).jpg
קובץ:Ciutat Esportiva Joan Gamper-3.JPG
קובץ:009 Ciutat Esportiva Joan Gamper, Futbol Club Barcelona (Sant Joan Despí).jpg
קובץ:011 Ciutat Esportiva Joan Gamper, Futbol Club Barcelona (Sant Joan Despí).jpg
קובץ:Ciutat Esportiva Joan Gamper-1.JPG
קובץ:034 Ciutat Esportiva Joan Gamper, Futbol Club Barcelona (Sant Joan Despí).jpg


## קישורים חיצוניים
* 

## הערות שוליים

קטגוריה:ברצלונה: אצטדיונים ומתקני ספורט
קטגוריה:ברצלונה: ספורט
קטגוריה:ברצלונה: כדורגל
Kiss All the Time. Disco, Occasionally

***Kiss All the Time. Disco, Occasionally*** הוא אלבום האולפן הרביעי של הזמר-יוצר הבריטי הארי סטיילס. הוא יצא לאור ב-6 במרץ 2026, על ידי חברת התקליטים קולומביה רקורדס וארסקין רקורדס.

## רקע והפקה
האלבום הופק בשיתוף פעולה עם המפיקים הקבועים של סטיילס, קיד הרפון וטיילר ג'ונסון.

ב-27 בדצמבר 2025 העלה סטיילס סרטון בן שמונה דקות לערוץ היוטיוב שלו, תחת הכותרת "Forever, Forever", שכלל קטעים מההופעה האחרונה של סיבוב ההופעות השני שלו, Love On Tour, שצולם ב-22 ביולי 2023. הסרטון הציג אותו מבצע שיר מקורי שהלחין עבור ההופעה והסתיים במשפט "We Belong Together". ב-12 בינואר 2026 התגלו פוסטרים המציגים את המשפט בערים שונות ברחבי העולם. פוסטרים אלה הפנו אנשים לאתר האינטרנט האינטראקטיבי החדש שהוקם של סטיילס, שהפנה אותם לצ'אט טקסט בוואטסאפ. יומיים לאחר מכן נשלחה למעריצים תזכיר קולי של סטיילס ממלמל "אנחנו שייכים יחד". ב-15 בינואר הוכרז על צאת האלבום האולפן הרביעי של סטיילס, * Kiss All the Time. Disco, Occasionally*.

## הרכב מוזיקלי ותוכן
באלבום משלב סטיילס סגנונות מוזיקליים כגון רוק, דיסקו ומוזיקת האוס אלקטרונית. הצליל באלבום משלב כלי נגינה אקוסטיים, מקצבים אלקטרוניים ואלמנטים של פידבק וגיטרות. האלבום מושפע מבחינה מוזיקלית בין היתר מהלהקות LCD Soundsystem ומהתקופה של האלבום *[[A Bath Full of Ecstasy]]* של להקת הוט צ'יפ.

הנושאים הליריים באלבום עוסקים בין היתר באבל רומנטי, חוסר שקט אישי, חיפוש עצמי וחוויות הקשורות לחיי לילה ולמועדונים.

## יציאה וקידום
האלבום יצא לאור ב-6 במרץ 2026.

לציון יציאת האלבום, סטיילס מתכנן להופיע במופע מיוחד במנצ'סטר שבאנגליה. ההופעה מוקלטת ותשודר בשירות הסטרימינג נטפליקס ב־8 במרץ. ב־14 במרץ סטיילס צפוי להופיע בתוכנית "סאטרדיי נייט לייב" הן כמנחה והן כאורח מוזיקלי. סיבוב ההופעות לקידום האלבום, Together, Together, ייפתח ב־16 במאי באמסטרדם.

ב-6 במרץ 2026 סטיילס פרסם קליפ לשיר "American Girls" מתוך האלבום, שבו הוא מגלם גיבור פעולה המבצע פעלולים שונים, לעיתים בעזרת כפילים מקצועיים. הקליפ בוים על ידי הבמאי ג'יימס מקל ומציג את סטיילס במהלך יום צילומים על סט, שבו הוא עובר בין סצנות פעולה שונות. במהלך הקליפ סטיילס יוצא למסע אופנוע ברחבי מדינה, נוהג במכונית ספורט מתחת למשאית שנתקעה, רץ במדבר מלא בפיצוצים ומבצע קפיצת אופנוע גדולה על רקע שקיעה. חלק גדול מסצנות הפעולה בקליפ הופקו בעזרת טכנולוגיית מסך ירוק ושני כפילי פעלולים מאומנים. לצד סצנות האקשן, הקליפ מציג רגעים יומיומיים יותר, כמו סטיילס אוכל חטיפים עם כפילי הפעלולים ושומר על שתייה לאורך הצילומים.

## רשימת רצועות

## מיקומי שיא

## היסטוריית יציאות לאור

## קישורים חיצוניים

* 

## הערות שוליים

קטגוריה:אלבומים באנגלית
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומי חברת קולומביה רקורדס
Fleanger

**מור קסל** (נודע בשם הבמה **Fleanger**) הוא מוזיקאי, מפיק מוזיקלי ודי ג'יי ישראלי, הפועל בברלין. יצירתו מזוהה עם סצנת ההאוס האלקטרוני, וכוללת סגנונות כגון דיפ האוס, פרוגרסיב ומלודיק האוס.

## ביוגרפיה
מור קסל נולד וגדל בחולון. כבר בילדותו גילה עניין באמנות חזותית, ציור וגרפיטי, ובהמשך פנה ללימודי פסנתר ולכתיבה מוזיקלית. במהלך שנות התבגרותו החל לעסוק בהפקה מוזיקלית ממוחשבת.

## שם הבמה
שם הבמה **Fleanger** נגזר מהמונח המוזיקלי **Flanger** – אפקט עיבוד קול נפוץ במוזיקה אלקטרונית, היוצר תחושת תנועה ועומק באמצעות שילוב אות השמע המקורי עם עותק מושהה ומווסת שלו. בריאיון בעברית ליוצר התוכן רועי שוחט ציין קסל כי הוסיף לאפקט את האות E כסימון לזיקתו למוזיקה אלקטרונית.

## קריירה
Fleanger פועל כאמן עצמאי וכמפיק מוזיקלי, ועוסק ביצירה מקורית, רמיקסים, מיקס ועריכה, לצד הופעות כ־DJ. פעילותו מתמקדת בבניית רצפים מוזיקליים מתמשכים ובהתפתחות הדרגתית של המבנה המוזיקלי, הן בהפקות אולפן והן בהופעות חיות.

בריאיון לאתר *York Calling* משנת 2023 צוין כי הוציא סינגלים, אלבום ומיני-אלבום, וכי חלק מיצירותיו הופצו בפלטפורמות מוזיקה אלקטרונית כגון Beatport, וזכו לתמיכה מגורמי מדיה ופלייליסטים בסצנת המוזיקה האלקטרונית.

## פעילות מקצועית בתעשייה
לצד פעילותו כאמן, פעל קסל גם בתפקידי פיתוח אמנים, ניהול תוכן והפצה דיגיטלית. בין השנים 2017–2021 שימש כחבר צוות בלייבל מוזיקלי, ועסק בליווי אמנים, עריכה מוזיקלית והתאמת גרסאות להפצה.

בין השנים 2022–2024 פעל כמנהל שיווק בלייבל מוזיקלי, והיה אחראי על בניית אסטרטגיות קידום, ניהול קמפיינים, עבודה מול פלטפורמות הפצה דיגיטלית, בלוגים ומגזינים בינלאומיים, וכן ניהול צוותי תוכן.

## פעילות בין תל אביב לברלין
מרכז פעילותו של Fleanger מתקיים בין תל אביב לברלין. לדבריו, תרבות המועדונים והאסתטיקה האורבנית של ברלין השפיעו על גישתו היצירתית והסגנונית, לצד ההשפעות של סצנת המוזיקה האלקטרונית בתל אביב.
קסל מנהל לייבל עצמאי בשם **Tiefe Resonanz Records**, המתמקד בהוצאות בז’אנרים של אורגניק האוס, דיפ האוס ופרוגרסיב/מלודיק האוס. פעילות הלייבל כוללת אוצרות מוזיקלית, ליווי אמנותי וטכני של הפקות, וניהול תהליכי הוצאה והפצה דיגיטלית בזירה הבינלאומית.

## סגנון מוזיקלי והשפעות
בכתבה באתר Melodic Dancers, תואר סגנונו של Fleanger כשילוב בין מלודיות וגרוב, וממוקם בז'אנרים של דיפ האוס והאוס מלודי.

בריאיון בעברית לתוכנית הרדיו "מפגש הביטים" של רועי שוחט, ציין קסל ציין קסל כי בין האמנים שהשפיעו על יצירתו ניתן למנות את להקות Depeche Mode ו־The Cure.

עוד ציין, כי בעבודתו האולפנית הוא משתמש בתוכנת ההפקה המוזיקלית Cubase, ובעבר עבד עם תוכנת FL Studio (Fruity Loops).
## דיסקוגרפיה
* 

### אלבומים

* *So Am I* (2020)


### מיני-אלבומים (EPs)

* *Leave Me Alone* (2018)
* *Consciousness* (2019)
* *Self Awareness* (2022)
* *African Dreams* (2022)
* *Solitude in Transit* (2025)
* *Behind the Smile* (2025)
* *Breath* (2025)
* *Night Shifts* (2025)
* *My Side* (2025)
* *Take Me Back (Remixes)* (2025)


### אוספים/קומפילציות

* *Melodic Journeys 02* (2025)
* *Euphoric Paradise 030* (2025)


### סינגלים



## קישורים חיצוניים

## הערות שוליים

קטגוריה:מוזיקאים ישראלים
קטגוריה:אמנים הידועים בשם במה
הנאא תרזי

**הנאא חנא תרזי** (בערבית: **هناء حنّا ترزي**) היא עורכת דין פלסטינית, האישה הנוצרייה הראשונה ברשות הפלסטינית, המופיעה בפני בתי משפט שרעיים. בינואר 2026, היא מונתה לראש תחום השירותים החברתיים בוועדה הלאומית לניהול עזה.

## ביוגרפיה והשכלה
תרזי נולדה למשפחה נוצרית בעזה, וגדלה שם. לאחר שסיימה את לימודי התיכון, למדה משפטים באוניברסיטת אל-אזהר בעזה, שם הייתה האישה הנוצרייה הראשונה שהתקבלה לפקולטה למשפטים ולמדה חוקים אסלאמיים. היא סיימה את חוק לימודיה והוסמכה לעורכת דין אזרחית ושרעית בשנת 2018. במקביל, למדה בזום ובהתכתבות במכללת בית לחם לכתבי הקודש  בבית לחם. היא רכשה ידע, תוך לימוד עצמי והתמחתה בחוקי השריעה והמשפט האסלאמי.

במהלך מלחמת חרבות ברזל עזבה את ביתה ושהתה, עם רבים אחרים, בכנסייה בעזה.

## קריירה
לאחר סיום לימודיה החלה לייצג לקוחות בתחומי התמחותה בבתי המשפט בעזה, ובכלל זה הופיעה וייצגה לקוחות גם בבתי המשפט השרעיים.

בנוסף לעבודתה, תרזי פעילה בתחום זכויות האישה ומקדמת נשים לקחת חלק בפעילות הציבורית והמשפטית.

## חברת הוועדה הלאומית לניהול עזה
ב-14 בינואר 2026 הוקמה הוועדה הלאומית לניהול עזה – ממשלה זמנית שהוסמכה על ידי החלטה 2803 של מועצת הביטחון של האו"ם. בראש הוועדה יעמוד עלי שעת', ותרזי קיבלה את תפקיד האחראית על ענייני חברה ונשים.

## השקפתה
תרזי מדגישה את החשיבות של ידע משפטי שמעבר לדת ולרקע תרבותי. היא רואה את עצמה כמי שמשרתת את כל האזרחים ללא הבדל דת או רקע. היא מתרכזת בזכויות נשים פלסטיניות ובשמירה על הקהילות הפגיעות בעזה, תוך שהיא מקדמת את ערכי השוויון והכבוד לכול.

## ראו גם
* הוועדה הלאומית לניהול עזה
* נוצרים ברצועת עזה

## ביאורים

## קישורים חיצוניים

* צילום של תרזי במשרדה (2022).

## הערות שוליים

קטגוריה:עורכות דין
בלה ניטראי

**בלה ניטראי** (בהונגרית: **Béla Nyitrai**) היה שחקן טניס שולחן יהודי-הונגרי זוכה מדליית ארד באליפות עולם (1933) בזוגות גברים ביחד עם אישטוון בורוש ואלוף הונגריה.

## ביוגרפיה
באליפות העולם שנערכה בבודפשט בשנת 1931 הוא הגיע לשלב רבע הגמר בטורניר זוגות גברים ביחד עם טיבור האזי והפסידו ליינדריך לאוטרבך וקארל סבובודה מצ'כוסלובקיה.

באליפות העולם שנערכה בבאדן בשנת 1933 הוא הגיע לשלב רבע הגמר בטורניר זוגות גברים ביחד עם ארנו פולדי והפסידו לפאול פלוסמן וארווין קוהן היהודים מאוסטריה.

באליפות העולם שנערכה בפריז בדצמבר 1933 הוא זכה במדליית ארד בטורניר זוגות גברים ביחד עם אישטוון בורוש היהודי לאחר שהפסידו בשלב חצי הגמר למיקלוש סבדוש וויקטור ברנה היהודים מהונגריה שזכו בזהב.

באליפות העולם שנערכה בפראג בשנת 1936 הוא הגיע לשלב רבע הגמר בטורניר זוגות גברים ביחד עם אישטוון בורוש והפסידו לסטניסלב קולאר ואוקטר פטריסק מצ'כוסלובקיה שזכו בכסף.

## קישורים חיצוניים

* בלה ניטראי, באתר *Table Tennis Guide* 

קטגוריה:שחקני טניס שולחן יהודים
קטגוריה:שחקני טניס שולחן הונגרים
Feel (שיר של רובי ויליאמס)

**Feel** הוא שיר הוא שיר של זמר הפופ הבריטי רובי ויליאמס. השיר יצא לאור ב-2 בדצמבר 2002 כסינגל המוביל מתוך אלבום האולפן החמישי שלו *Escapology*. השיר הפך ללהיט בינלאומי, והגיע למקום הראשון במצעדי המוזיקה של שבע מדינות, ובעשר מדינות נוספות נכנס לחמשת השירים המובילים, כולל בריטניה, שם הגיע למקום הרביעי. למרות חוסר הצלחתו היחסית של השיר בבריטניה, השיר נחשב ללהיט הבינלאומי הגדול ביותר של ויליאמס.

## רקע
Feel נכתב על ידי רובי וויליאמס וגיא צ'יימברס. לדברי וויליאמס, החלקים של ההקלטות הקוליות שבשיר מבוססים בעיקר על הקלטת הדמו המקורית משנת 1999, מכיוון שלא היה שבע רצון מהשירה שהוקלטה מחדש. "פשוט לא יכולתי לשיר את זה טוב כמו ששרתי באותו יום", אמר. צ'יימברס אמר: "השירים הטובים ביותר, אני חושב, הם אלה שהם הכי מרגשים. 'Angels' הוא מאוד גולמי, ועם 'Feel' רובי היה בנקודת השפל המוחלטת שלו. הוא לא רצה לכתוב את המילים האלה, אבל הוא כתב אותן כי הוא היה חייב. זהו סוג המילים שאני מעוניין בהן, לא רק מילים שמתחרזות יפה."

## קבלה
בבריטניה השיר הגיע למקום הרביעי במצעד הסינגלים הבריטי, ובילה ארבעה שבועות בתוך עשרת הגדולים. השיר הגיע לראש המצעדים בהונגריה, איטליה, פורטוגל והולנד. כמו כן הוא זכה להצלחה גם בקנדה, שם הגיע לעשרת הגדולים ובילה 20 שבועות בסך הכל במצעד. השיר היה השיר המושמע ביותר באירופה בשנת 2003.

למרות הצלחתו הגדולה ברוב העולם, השיר פחות הצליח בארה״ב, ולא הצליח להתברג במצעד הבילבורד הוט 100. עם זאת, הוא הגיע למקום ה-28 במצעד הפופ איירפליי למבוגרים. נכון לספטמבר 2022, השיר נמכר בכ-625,000 עותקים בבריטניה.

## קליפ מוזיקלי
קליפ הווידאו של השיר בוים על ידי ווהן ארנל, וויליאמס מופיע בו כקאובוי. הוא זכה לעניין מסוים בארצות הברית הודות לכך שהשחקנית דריל האנה הופיעה בקליפ כאהובתו של וויליאמס. הקליפ יצא בשתי גרסאות: אחת בשחור-לבן ואחת בצבעים מלאים. הוא צולם בסאנדרה, אלברטה, קנדה.

## קישורים חיצוניים

## הערות שוליים

קטגוריה:בלדות פופ
קטגוריה:סינגלים בהוצאת וירג'ין רקורדס
קטגוריה:שירים על בדידות
קטגוריה:שירים על דכדוך
קטגוריה:שירים על התאבדות
קטגוריה:שירי רובי ויליאמס
קטגוריה:סינגלים שהגיעו למקום הראשון ברומניה
קטגוריה:סינגלים שהגיעו למקום הראשון בפורטוגל
קטגוריה:סינגלים שהגיעו למקום הראשון בפולין
קטגוריה:סינגלים שהגיעו למקום הראשון באיטליה
קטגוריה:סינגלים שהגיעו למקום הראשון בצ'כיה
קטגוריה:סינגלים שהגיעו למקום הראשון במצעד 40 הסינגלים ההולנדיים
קטגוריה:וידאו קליפים בשחור-לבן
קטגוריה:שירי 2002
קטגוריה:סינגלים מ-2002
גרשון ויצמן

**גרשון ויצמן** (1860 – 14 בנובמבר 1938) היה תעשיין ויזם יהודי, ממייסדי התעשייה העברית בארץ ישראל בתקופת המנדט הבריטי וממייסדי בית החרושת לגפרורים "נור" בעיר עכו. ויצמן נחשב לאחד מחלוצי התעשייה המקומית בשנות ה־20 של המאה ה־20, ושילב חזון ציוני של עבודה עברית עם ניסיון תעשייתי שהביא מארצות אירופה.

## ביוגרפיה
גרשון ויצמן נולד בשנת 1860 בליגום שבליטא למשפחה יהודית מסורתית. אביו נתן היה סוחר עצים, וכדי להרחיב את הכנסותיו עסק גם בתעשיות נלוות.

טרם עלייתו לארץ ישראל, עסק בתעשייה, בעיקר בתחום ייצור גפרורים ושמנים, ופעל במסגרת מפעל משפחתי בליטא. על בסיס ידע מוקדם הוא ניצל את שרף העצים על מנת לייצר גפרורים, והקים בית חרושת קטן לייצורם. שני בניו, גרשון ויעקב מאיר, הלכו בעקבותיו והרחיבו את עסקי המשפחה. הבנים עברו לעיר קובנה, ושם הקימו בית חרושת לכימיקלים. בנו של גרשון, יצחק, עלה לארץ ישראל לאחר מלחמת העולם הראשונה, ובעקבותיו עלה גם גרשון ושאר משפחתו ב־1923.

בשנים אלה התבססה העלייה הרביעית, כעליה של תעשיינים ובעלי ממון שהגיעו על מנת להשקיע בארץ ישראל. בתחילה התגורר באזור חיפה, ובהמשך פעל לקידום רעיון הקמת תעשייה עברית עצמאית בארץ, מתוך אמונה בחיזוק המשק היהודי באמצעות ייצור מקומי. בשנת 1929 רכש ויצמן יחד עם בני משפחתו 240 דונם אדמה ברחובות, שם הקים פרדס משפחתי והתיישב דרך קבע.

גרשון ויצמן נפטר ברחובות בשנת 1938, בגיל 78, ונקבר בבית העלמין בהר הזיתים בירושלים, בחלקת קבר אותה רכשה המשפחה.

## בית החרושת "נור"

ב- 1923 עלה גרשון ויצמן ארצה וב-1925 - הקים בעכו את בית החרושת לגפרורים "נור". הקמתו של המפעל התבססה על הידע שצבר ויצמן בתעשייה זו בליטא, ועל מודל של מפעל גפרורים שהיה בבעלות המשפחה בקובנה. ויצמן בעכו בין היתר מכיוון שהיה איש תנועת "המזרחי", ולכן ראה את עצמו ציוני אבל לא רצה להיות כפוף למוסדות הציונים, שישבו בחיפה.

תיאור ייסודו של המפעל מראה שהמשפחה התנהגה כיזמים מהגרים בעלי משאבים פרטיים, הכוללים מיומנויות מקצועיות וניסיון, כמו גם הון עצמי תחילי שאפשר השקעה ב-22 מכונות לייצור גפרורים, ובשכר עבודה לפועלים.

## מורשת
גרשון ויצמן נחשב לדמות מפתח בהקמת תעשייה עברית בארץ ישראל בראשית המאה ה־20. פועלו, בשילוב הידע התעשייתי שהביא מאירופה תרמו להקמת תעשייה מקומית ראשונה מסוגה בגליל המערבי, ולפיתוח מודל של עבודת ייצור עברית בתקופת המנדט.

## הערות שוליים

קטגוריה:אנשי העלייה הרביעית
קטגוריה:יהודים ליטאים
קטגוריה:יזמים יהודים
קטגוריה:תעשיינים ארץ-ישראלים
קטגוריה:ארץ-ישראלים שנולדו ב-1860
קטגוריה:ארץ-ישראלים שנפטרו ב-1938
אישטוון בורוש

**אישטוון בורוש** (בהונגרית: **István Boros**; 20 באפריל 1909 – 15 באפריל 1994) היה שחקן טניס שולחן יהודי-הונגרי זוכה 4 מדליות באליפויות עולם, 1 זהב (קבוצתי, 1932) ו-3 ארד (1-יחידים, 1932, ו-2 זוגות גברים ביחד עם טיבור האזי (1932) ובלה ניטראי (1933). השתתף ב-10 אליפויות עולם (1929–1949).

## ביוגרפיה
### מדליית ארד אישית באליפות עולם
באליפות העולם שנערכה בפראג בשנת 1932 הוא זכה בשתי מדליות ארד, בטורניר ליחידים לאחר שהפסיד בשלב חצי הגמר לוויקטור ברנה היהודי מהונגריה שזכה במדליית זהב ובטורניר זוגות גברים ביחד עם טיבור האזי לאחר שהפסיד בשלב חצי הגמר ללאסלו בלאק ושנדור גלנץ היהודים מהונגריה.

### אלוף עולם קבוצתי
באליפות העולם שנערכה בבאדן בשנת 1933 הוא זכה במדליית זהב בטורניר הקבוצתי ביחד עם ויקטור ברנה, לאיוש דוויד, שנדור גלנץ ואישטוון קלן, כולם יהודים.

באליפות העולם שנערכה בפריז בדצמבר 1933 הוא זכה במדליית ארד בטורניר זוגות גברים ביחד עם בלה ניטראי היהודי לאחר שהפסידו בשלב חצי הגמר למיקלוש סבדוש וויקטור ברנה היהודים מהונגריה שזכו בזהב.

לאחר מלחמת העולם השנייה הוא היגר לאנגליה ותחת דגלה התחרה באליפות העולם העשירית שלו בשנת 1949. בסוף שנות ה-40 ובמהלך שנות ה-50, הוא סייר באירופה עם ויקטור ברנה וריצ'רד ברגמן כדי לקדם אתמשחק טניס השולחן באמצעות משחקי ראווה.

## תארים והישגים
על תרומתו לטניס השולחן הבינלאומי, הוא זכה בפרס הצטיינות של ITTF בשנת 1989.

## קישורים חיצוניים

* אישטוון בורוש, באתר *Table Tennis Guide* 

קטגוריה:שחקני טניס שולחן יהודים
קטגוריה:שחקני טניס שולחן הונגרים
קטגוריה:הונגרים שנולדו ב-1909
קטגוריה:הונגרים שנפטרו ב-1994
חופמי (Thinornis)

**חוֹפָמִי** ***Thinornis*** הוא סוג במשפחת החופמיים המונה כיום 7 מינים. בישראל נצפים מהסוג המינים חופמי גדות, וחופמי תלת-צווארון שמזדמן לעיתים נדירות.

## טקסונומיה
הסוג *Thinornis* תואר בשנת 1844 על ידי הזואולוג האנגלי ג'ורג' רוברט גריי כדי להתאים למין יחיד, *Thinornis rossii*, הנחשב כיום לשם נרדף זוטר ל-*Charadrius novaeseelandiae*, חופמי צ'טהאם. מקור שם הסוג מגיע מיוונית עתיקה משילוב המילים "*this*" - "חוף" או "חול" עם המילה *ornis* שמשמעותה "ציפור". מחקרים גנטיים הראו ש-*Thinornis* הוא סוג צמוד לסוג חופמי (''Charadrius'').

הסוג מכיל שבעה מינים (*השמות העבריים המסומנים ב-* מקורם בתרגום חופשי, שכן עוד אין להם שם רשמי*):

מין נוסף, "חופמי אוקלנד" (Auckland Islands shore plover, *Thinornis rossii*), הידוע מפרט אחד בלבד שנאסף בשנת 1840, נחשב כיום בדרך כלל לחופמי צ'טהאם צעיר שמקום איסופו תועד באופן שגוי.

## קישורים חיצוניים

## הערות שוליים

קטגוריה:טקסונים שתוארו בידי ג'ורג' רוברט גריי
קטגוריה:חופמיים
קטגוריה:בעלי חיים שתוארו ב-1789
אברהם סולוביץ

**אברהם (סולו) סולוביץ** (י"א באדר ה'תש"ז, 3 במרץ 1947 – א' בסיוון ה'תשכ"ז, 9 ביוני 1967) היה חייל צה"ל שעוטר בעיטור המופת לאחר נפילתו במלחמת ששת הימים.

## ביוגרפיה
קרינסקי נולד בעיירה  שבגרמניה ליהודית ולאלכסנדר, ניצולי השואה, לאחר מלחמת העולם השנייה. בטרם מלאו לו שנתיים עלה לארץ ישראל. בהגיעם לארץ היו הוריו ממייסדי המושב יד נתן, שם גדל.

הוא התגייס לצה"ל באוקטובר 1964, עבר קורס מ"כים של חיל הרגלים ולאחר מכן גם קורס קצינים. לבקשתו, נתמנה למפקד מחלקה בחטיבת גולני ובמקביל עבד בבית הדפוס של העיתון "מעריב".

במלחמת ששת הימים לחם סולוביץ בחזית הסורית והשתתף בקרב תל פאחר. הוא נהרג ביומה החמישי של המלחמה, 9 ביוני 1967. על פעילותו בקרב עוטר לאחר נפילתו בעיטור המופת:

סולוביץ נקבר בבית הקברות הצבאי בהר הרצל.

## קישורים חיצוניים
* 

## הערות שוליים

קטגוריה:אישים הקבורים בבית הקברות הצבאי בהר הרצל
קטגוריה:חללי צה"ל במלחמת ששת הימים
קטגוריה:יד נתן: אישים
קטגוריה:מעוטרי חטיבת גולני
קטגוריה:מעוטרי עיטור המופת במלחמת ששת הימים
קטגוריה:ישראלים שנולדו ב-1947
קטגוריה:ישראלים שנפטרו ב-1967
פיב"א אמריקאפ נשים

**פיב"א אמריקאפ נשים** (באנגלית: **FIBA Women's AmeriCup**; בעבר: "אליפות אמריקה בכדורסל נשים") הוא טורניר כדורסל לנבחרות לאומיות הנערך אחת לשנתיים בין נבחרות מאזור אמריקה. הטורניר משמש כחלק ממערך המוקדמות האזורי באמריקה לגביע העולם בכדורסל נשים ולטורניר הכדורסל האולימפי.

הטורניר מאורגן על ידי פיב"א אמריקה — אזור הפעילות האמריקאי של פיב"א — ומשתתפות בו נבחרות מאמריקה הצפונית, אמריקה המרכזית, אמריקה הדרומית והאיים הקריביים. בשנת 2017 שונה שמו לשמו הנוכחי.

הטורניר הראשון נערך ב-1989 בברזיל בהשתתפות שמונה נבחרות, ובו זכתה .

בטורניר משתתפות 10 נבחרות: המארחת מעפילה אוטומטית, ושאר המשתתפות מעפילות דרך טורנירי המוקדמות האזוריים של תת-האזוריים באמריקה (צפון אמריקה, מרכז אמריקה והקריביים, ודרום אמריקה).

שיאנית הזכיות בטורניר היא , שזכתה בו שש פעמים (האחרונה שבהן ב-2023). האלופה הנוכחית היא , שזכתה בתואר החמישי בתולדותיה בטורניר 2025.

## סיכום התוצאות

## תוצאות לפי נבחרות

## קישורים חיצוניים

*
ניר וויינגולד

**ניר וויינגולד** (נולד ב־3 במאי 1985) הוא קצין צה"ל בדרגת תת-אלוף המשמש כיועץ הכספי לרמטכ"ל וראש אגף התקציבים במשרד הביטחון מינואר 2026.

## ביוגרפיה
וויינגולד נולד וגדל בתל אביב. שיחק כנער בענף הכדוריד במועדון אס"א (איגוד ספורט אקדמי) התל אביבי. הוא בעל תואר ראשון בכלכלה וניהול מהמכללה למינהל ותואר שני במדעי הניהול מאוניברסיטת תל אביב

שימש כראש מדור תקציבים ותוכניות עבודה במפא"ת (פברואר 2010–מרץ 2013), ראש המחלקה הכלכלית במנהלת חומה (מרץ 2013–אוקטובר 2014), סגן עוזר היועכ"ל (נובמבר 2014–מאי 2015), ראש מנהלת שכבה עליונה במנהלת חומה (מאי 2015–ספטמבר 2019), רמ"ח תכנון ומשאבים במפא"ת (ספטמבר 2019–יולי 2022), ורמ"ח תכנון, כלכלה וניתוח מערכות במפא"ת (יוני 2022–מאי 2025), לאחר מכן שימש כראש מחלקת התכנון ביועכ"ל (אפריל 2025–ינואר 2026).

בדצמבר 2025 החליט שר הביטחון ישראל כ"ץ על מינויו של וויינגולד ליועץ הכספי לרמטכ"ל וראש אגף התקציבים במשרד הביטחון.

ב־15 בינואר 2026 הועלה לדרגת תא"ל ונכנס לתפקיד היועץ הכספי לרמטכ"ל וראש אגף תקציבים במשרד הביטחון, כשהוא מחליף את גיל פנחס.

## חיים אישיים
וויינגולד נשוי לשני ולהם שלושה ילדים.

## קישורים חיצוניים

## הערות שוליים

קטגוריה:יועצים כספיים לרמטכ"ל
קטגוריה:תתי-אלופים בצה"ל
קטגוריה:ישראלים שנולדו ב-1986
ארנו פולדי

**ארנו פולדי** (בהונגרית: **Erno Földi**; 1911–1944) היה שחקן טניס שולחן יהודי-הונגרי, אלוף עולם (1938) בטורניר הקבוצתי ואלוף הונגריה. נספה ב.

## ביוגרפיה
באליפות העולם שנערכה בבודפשט בשנת 1929 הוא הגיע לשלב רבע הגמר בטורניר יחידים והפסיד לבן ארצו היהודי מיקלוש סבדוש שזכה במדליית כסף.

באליפות העולם שנערכה בבודפשט בשנת 1931 הוא הגיע לשלב רבע הגמר בטורניר זוגות גברים ביחד עם אישטוון בורוש שבו הפסידו למיקלוש סבדוש וויקטור ברנה יהודים מהונגריה, שזכו במדליית זהב.

באליפות העולם שנערכה בבאדן בשנת 1933 הוא הגיע לשלב רבע הגמר בטורניר זוגות גברים שבו הפסידו לפאול פלוסמן וארווין קוהן יהודים מאוסטריה.

### מדליית זהב באליפות העולם
באליפות העולם שנערכה בלונדון בשנת 1938 הוא זכה במדליית זהב ביחד עם ויקטור ברנה, לאסלו בלאק, טיבור האזי היהודים ופרנץ שוש. נוסף לכך, הוא הגיע לשלב שמינית הגמר בטורניר לזוגות גברים ביחד עם פרנץ שוש ב-5 מערכות לסול שיף וג'יימס מקלור מארצות הברית שזכו במדליית זהב ובשמינית הגמר בטורניר לזוגות מעורבים ביחד עם דורה ברגי והפסידו לסול שיף ומילדרד וילקינסון מארצות הברית.

הוא מת במהלך השואה בנסיבות לא ידועות.

## קישורים חיצוניים

* ארנו פולדי, באתר *Table Tennis Guide* 

קטגוריה:שחקני טניס שולחן יהודים
קטגוריה:שחקני טניס שולחן הונגרים
קטגוריה:ילידי 1911
קטגוריה:נפטרים ב-1944
יוסף גור

**יוסף גור** הוא קצין צה"ל במילואים אשר הוענק לו עיטור העוז על לחימתו במלחמת יום הכיפורים.

## ביוגרפיה
גור גדל בכפר ויתקין ומתגורר בו, נשוי ולו שני ילדים ועובד כוטרינר.

### במלחמת יום הכיפורים
ב-1973 גור שימש מפקד מחלקה בפלוגה א' של גדוד 50 בנח"ל, בימים שקדמו למלחמה עסק גור בפתיחת צירים ובט"ש ברמת הגולן. ב-5 באוקטובר 1973 נקרא גור להתייצב במוצב 116 על מנת להחליף חייל מילואים שהיה מפקד המוצב ויצא לחופשה. גור שלא הכיר את המוצב ולא את חלק מחייליו, החל ללמוד את העמדות. ב-6 באוקטובר שהו במוצב 15 לוחמים כולל גור, מספר שעות לפני פרוץ המלחמה כינס את חייל המוצב ועדכן אותם כי קיבל הודעה על כוננות. משלב זה החל להיערך ללחימה ודאג שחיילי המוצב יאיישו את העמדות.

בשעה 12:30, לפני פרוץ המלחמה קיבל גור החלטה לנעול את שער המוצב ולחסום אותו באמצעות מוקשים, פעולה זו הושלמה ובשעה 13:50 פרצה מלחמת יום הכיפורים עם הפגזה ארטילרית כבדה של הכוחות הסורים על מוצב 116 ואזורים נוספים. לוחמי המוצב התכנסו בבונקר, ולאחר זמן מה יצא גור לסיור בתעלות המוצב, בשלב מסוים זיהה טנקים סורים במרחק של כ-300 מטרים מהמוצב. הוא עדכן מיד בקשר את מפקדת גדוד 50 ואת מחלקת הטנקים שהייתה בסמוך למוצב. גור, חיים רובינשטיין וציון עזר תפסו עמדה אחת ולוחמים אחרים תפסו את העמדות האחרות. במהלך היום הודפת מחלקת הטנקים הסמוכה למוצב את הכוחות המשוריינים הסורים, אך בערב הם נאלצים לסגת עקב מחסור בתחמושת.

בשעות הלילה פורץ לראשונה טנק סורי אחד את שער המוצב, אך המוקשים אינם מתפוצצים, גור מורה על ירי נ"ט והטנק נפגע, גם הטנק שמגיע בעקבותיו נפגע ועד שלושה טנקים נוספים נסוגים מכיוון שהחל ירי ארטילרי של כוחות צה"ל.

ב-7 באוקטובר כיתרו את המוצב כוחות סורים רבים, גור פנה בקשר למג"ד 50 וביקש לפנות את המוצב. במהלך כל אותה עת נעו הלוחמים במוצב בין הבונקר כאשר היו הפגזות לבין העמדות, תוך שהם משתמשים במקלעים על מנת לפגוע בכלים הסורים. בשעות הערב פנה גור שוב למג"ד וביקש חילוץ, המג"ד השיב לגור שיערכו לחילוץ. 

בהמשך נפצע גור מרסיס בעת שהיה בתעלה במוצב, גור איבד את הכרתו ופונה לבונקר. ציון עזר לקח את הפיקוד על המוצב, בשלב זה היו במוצב שני פצועים קשה, גור וחייל נוסף.

למחרת התאושש גור, לקח את נשקו ויצא מהבונקר. גור זיהה מספר חיילים סורים מחוץ לכניסה לבונקר, הוא נעזר בחייל נוסף להעביר את נצרת הנשק ממצב נצור והחל לירות בסורים, תוך כדי חיילים נוספים זרקו לעברם רימונים והרגו אותם. גור מזהה כי הכוחות הסורים מתחילים לסגת, בהמשך אותו היום הורה ללוחמים לחפש תחמושת ומזון בכלים הסורים שנפגעו בכניסה למוצב ואחר הצהריים הגיע תאג"ד לפנות את הלוחמים הפצועים מהמוצב.

חיים רובינשטיין ציין לגבי גור "רק יוסי לא נרתע, הבחור לא ישן ולא אכל, האחריות לחיינו מוטלת עליו והוא מתפקד ללא חת".

על פעילותו הוענק לו ב-1975 עיטור העוז:

## הערות שוליים

קטגוריה:מעוטרי עיטור העוז במלחמת יום הכיפורים
קטגוריה:מפקדי מחלקות במלחמת יום הכיפורים
קטגוריה:חיילי חטיבת הנח"ל
קטגוריה:וטרינרים ישראלים
קטגוריה:כפר ויתקין: אישים
מרכז האימונים AXA

**מרכז האימונים AXA** (באנגלית: **AXA Training Centre**) הוא מתחם האימונים הראשי של מועדון הכדורגל ליברפול, הממוקם בקירקבי (Kirkby), במחוז מרזיסייד שבאנגליה. המתחם משמש את הקבוצה הבוגרת של המועדון, את מחלקת הנוער ואת מערך האימון, השיקום והמחקר הספורטיבי, ונחשב לאחד ממתקני האימונים המתקדמים בעולם.

## היסטוריה והקמה
מרכז האימונים AXA נבנה כחלק מתהליך מודרניזציה כולל של תשתיות המועדון, במטרה לרכז לראשונה במקום אחד את פעילות הקבוצה הבוגרת והאקדמיה. הקמתו נועדה להחליף את מתחם האימונים ההיסטורי Melwood, אשר שימש את הקבוצה הבוגרת במשך עשרות שנים.

המתחם נפתח רשמית בנובמבר 2020. הקמתו לוותה בעיכובים שנגרמו בעקבות מגפת הקורונה, אך הפרויקט הושלם במסגרת התקציב המתוכנן.

## המתחם
המבנה תוכנן באופן ייעודי בהתאם לדרישות התפקודיות של מועדון הכדורגל ליברפול, תוך שיקוף זהות המועדון והצרכים המקצועיים של קבוצת עילית מודרנית. בתכנון החיצוני והפנימי נעשה שימוש בפלטה מצומצמת של חומרים טבעיים ועמידים, אשר נבחרו במטרה ליצור סביבה פונקציונלית, איכותית ועמידה לאורך זמן.

התכנון האדריכלי נדרש לאזן בין אזורי אימון עילית, מתקני שיקום ומדעי הספורט, משרדי צוות האימון, האנליטיקה והסקאוטינג, לצד אזורי מנוחה ופנאי לשחקנים. לשם כך יושמו פתרונות תכנוניים שנועדו להבטיח התאמה מיטבית לצורכיהם של כלל המשתמשים במתחם.

בתכנון המתחם יושמו עקרונות של תכנון פסיבי וגישה של "fabric-first", שמטרתם שיפור היעילות האנרגטית של המבנה כבר בשלבי התכנון הראשוניים. דגש מיוחד הושם על נדיבות החללים הפנימיים ועל שילוב אור טבעי, במטרה לקדם רווחה, בריאות ותפקוד מיטבי של השחקנים והצוות המקצועי.

### מתקנים
מרכז האימונים משתרע על שטח של כ־9,200 מ"ר וכולל:
* שלושה מגרשי אימון בגודל תקני
* אזורים ייעודיים לאימון שוערים ולחימום
* שני חדרי כושר
* אולם ספורט בגודל מלא
* בריכת שחייה
* מתחם הידרותרפיה
* יחידות שיקום ספורט ייעודיות
* אולפני טלוויזיה ייעודיים
* מתקנים לקיום מסיבות עיתונאים
* משרדים לצוות המקצועי, הניהולי והאנליטי

## הערות שוליים

קטגוריה:אנגליה: אצטדיונים ומתקני ספורט
קטגוריה:ליברפול (כדורגל)
ג'יימס גורדון (פוליטיקאי מניו יורק)

**ג'יימס גורדון** (באנגלית: **James Gordon**; 31 באוקטובר 1739 – 17 בינואר 1810) היה סוחר, חייל ופוליטיקאי אמריקאי יליד אירלנד.

## ביוגרפיה
גורדון נולד ב-31 באוקטובר 1739 בעיירה קיליד, במחוז אנטרים שבאירלנד, ועזב את ארצו בשנת 1758. הוא השתקע בסקנקטדי, ניו יורק, ומשם, וכן מדטרויט שבמישיגן, עסק במסחר עם שבטים אינדיאניים שונים. הוא החזיק עבדים.

במהלך מלחמת העצמאות של ארצות הברית שירת כלוטננט קולונל במיליציה. בפשיטה הבריטית של שנת 1780, הידועה בשם 'שרפת העמקים' ("The Burning of the Valleys"), הוא נפל בשבי והועבר לקוויבק, שם הוחזק עד שהצליח להימלט בשנת 1783.

במהלך המלחמה ולאחריה, החל משנת 1777, כיהן במשרות חקיקה שונות, ושירת בשני בתי המחוקקים של מדינת ניו יורק. בהמשך ייצג את המדינה בבית הנבחרים של ארצות הברית בשנים 1791–1795.

גורדון היה נשוי למרי בול, בתו של הכומר אליפאלט בול, מייסד העיירה בולסטון שבניו יורק.

גורדון מת ב-17 בינואר 1810 בעיירה בולסטון שבניו יורק. נחל גורדון (Gordon Creek), בעיירה בולסטון, נקרא על שמו.

## קישורים חיצוניים
* 
* 

קטגוריה:אנשי צבא אמריקאים במלחמת העצמאות של ארצות הברית
קטגוריה:חברי בית הנבחרים של ארצות הברית ממדינת ניו יורק
קטגוריה:אמריקאים שנולדו ב-1739
קטגוריה:אמריקאים שנפטרו ב-1810
מייק פייסט

**מייקל דייוויד "מייק" פייסט** (באנגלית: **Michael David "Mike" Faist**; נולד ב-5 בינואר 1992) הוא שחקן אמריקאי, זוכה פרס גראמי ומועמד לפרס טוני ולפרס באפט"א, המוכר בזכות תפקידיו בסרטים "מתחרים" ו"סיפור הפרברים" ובמחזמר מברודוויי "אוון הנסן היקר".

## ביוגרפיה
פייסט נולד וגדל בגהאנה, אוהיו. הוא אומץ בלידתו על ידי הוריו, ג'וליה ומארק פייסט. הוא החל ללמוד ריקוד ומשחק בגיל צעיר, ובגיל 17 עבר לניו יורק כדי להגשים את חלומו להיות שחקן, שם למד באקדמיה האמריקאית למוזיקה ולדרמה (AMDA).

## קריירה
פריצתו הגדולה בתיאטרון הייתה בשנת 2015, כשלוהק לתפקיד קונור מרפי במחזמר "אוון הנסן היקר". על תפקידו זה היה מועמד לפרס טוני לשחקן המשנה הטוב ביותר וזכה בפרס גראמי.

בשנת 2021 זכה להכרה עולמית בקולנוע כשגילם את ריף, מנהיג כנופיית ה"ג'טס", בעיבוד של סטיבן ספילברג ל"סיפור הפרברים". על תפקיד זה היה מועמד לפרס באפט"א לשחקן המשנה הטוב ביותר. בשנת 2024 כיכב בתפקיד הראשי כארט דונלדסון בסרט "מתחרים" לצד זנדאיה.

## פילמוגרפיה נבחרת
*סיפור הפרברים (2021) – בתפקיד ריף.
*מועדון הרוכבים (2023) – בתפקיד דני ליוון.
*מתחרים (2024) – בתפקיד ארט דונלדסון.
## קישורים חיצוניים

קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1992